Sportivul nostru a luptat în finala pentru bronz cu georgianul Elizabar Odikadze, pe care l-a învins cu scorul de 10-0.

Este prima medalie pentru luptele libere din România de la Olimpiada din 1988.

Aceasta este cea de-a cincea medalie pentru România la Jocurile Olimpice de la Rio.

Am luat aurul cu echipa feminină de spadă, argintul cu jucătorii de tenis Horia Tecău și Florin Mergea și două medalii de bronz obținute de Gabriel Sîncrăian la haltere, categoria 85 de kg, respectiv de echipajul feminin de canotaj - opt rame cu cârmaci.

1992este anul în care a fost cucerită ultima medalie olimpică a luptelor româneşti, un bronz la categoria 130 de kilograme în întrecerea de greco-romane, luat de Ioan Grigoraş

Saritov, un cal arab și Mercedes. Povestea cecenului de sub tricolor

"Băiatul e cecen şi ar fi trebuit să concureze pentru Rusia la Rio, numai că antrenorul lotului rus, Dzhambulat Tedeev, are şi el preferinţele şi simpatiile lui. Oricum, la ruşi, la nivelul ăsta, valorile sunt foarte apropiate. Saritov şi-a dat seama că n-o să fie selecţionat în lotul de lupte al Rusiei pentru Rio şi a acceptat să concureze pentru România. N-a fost însă uşor să-l convingem. Am ajuns cu Guidea până la preşedintele Ceceniei, Ramzan Kadârov, care a intervenit personal pe lângă Saritov. Kadârov i-a explicat că indiferent pentru ce ţară concurează, o medalie la Rio va reprezenta un extraordinar câştig de imagine pentru ţara respectivă, România în cazul nostru, pentru el ca sportiv şi, nu în ultimul rând, pentru Cecenia, ţara sa de baştină. Şi Kadyrov i-a făcut şi o promisiune lui Saritov. Asta o ştiu de la băiat şi de la Guidea. I-a promis că dacă ia titlul olimpic îi dă un Mercedes S-Klasse, un cal arab şi 10 kilograme de aur!" Răzvan Pârcălab, președintele Federației Române de Lupte, într-un interviu pentru GSP



Totul despre Olimpiadă: rezultate + program complet + statistici --> rio2016.GSP.ro